**TIFLOLOŠKI MUZEJ**

**Augusta Šenoe 34/III, Zagreb**

Ur. broj:

Zagreb, 4. travnja 2014.

Na temelju članka 13. st. 1. Zakona o pravu na pristup informacijama (*Narodne*

*novine* br. 25/2013) i članka 49. Statuta Tiflološkog muzeja od 8.11.2010. godine donosim

**O D L U K U**

**o imenovanju povjerenika za informiranje u Tiflološkom muzeju**

**I.**

Radi osiguravanja pristupa informacijama u smislu *Zakona o pravu na pristup informacijama* određujem Ninu Sivec, višu kustosicuTiflološkog muzeja, za službenu osobu za informiranje Tiflološkog muzeja (u daljnjem tekstu: Muzej).

**II.**

Informacija je svaki podatak koji posjeduje Muzej u obliku dokumenta, zapisa, dosjea, registra ili u bilo kojem drugom obliku, neovisno o načinu na koji je prikazana (napisani, nacrtani, tiskani, snimljeni, magnetni, optički, elektronički ili neki drugi zapis).

**III.**

Službena osoba za informiranje:

1. obavlja poslove rješavanja pojedinačnih zahtjeva, redovitog objavljivanja informacija, sukladno unutarnjem ustroju Muzeja;

2. unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad Muzeja;

3. osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama.

**IV**

Ova Odluka stupa na snagu danom donošenja.

Ravnateljica Tiflološkog muzeja:

 mr.sc. Željka Bosnar Salihagić